《谩兴三首 其三》
明代·刘璟

荡荡白日光，照我窗前竹。竹枝自潇洒，竹叶自鲜绿。

霜浓色不自，生意如可掬。植物有若斯，况乃昆山玉。

人生天地间，谅非形所局。苟能遂直道，至乐恒自足。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。